Държавен вестник, бр. 29, 2011 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  29
размера на данъка върху останалите доходи 
или имущество на това местно лице да вземе 
предвид освободените доходи или имущество.
4. Разпоредбата на ал. 1 не се прилага по 
отношение на получени доходи или прите-
жавано имущество от местно лице на едната 
договаряща държава, ако другата договаряща 
държава според разпоредбите на тази спогодба 
освобождава от облагане с данък тези доходи 
или имущество или прилага разпоредбите на 
ал. 2 на чл. 10, 11 и 12 по отношение на тези 
доходи. 
Г л а в а  V І
СПЕЦИАЛНИ РАЗПОРЕДБИ
Член 24
Равенство в третирането
1. Националните лица на едната договаряща 
държава не подлежат в другата договаряща 
държава на каквото и да е данъчно облагане 
или свързаните с него задължения, които са 
различни или по-обременителни от данъчно-
то облагане и свързаните с него задължения, 
на които са или могат да бъдат подложени 
при същите обстоятелства, и по-специално 
по отношение на качеството местно лице, 
националните лица на тази друга държава. 
Независимо от разпоредбите на чл. 1 тази 
алинея се прилага и по отношение на лица, 
които не са местни лица на едната или на 
двете договарящи държави.
2. Данъчното облагане на място на сто-
панска дейност, което предприятие на едната 
договаряща държава има в другата договаряща 
държава, не може да бъде по-неблагоприятно 
в тази друга държава, отколкото данъчното 
облагане на предприятия на тази друга дър-
жава, които извършват същите дейности. Тази 
разпоредба няма да се счита като задължаваща 
едната договаряща държава да предоставя на 
местни лица на другата договаряща държава 
каквито и да е лични намаления, облекчения 
или приспадания за целите на данъчното об-
лагане с оглед гражданското им състояние или 
семейните им задължения, каквито тя предос-
тавя на собствените си местни лица.
3. Освен в случаите, когато се прилагат 
разпоредбите на ал. 1 на член 9, ал. 7 на член 
11 или ал. 6 на член 12, лихви, авторски и 
лицензионни възнаграждения и други пла-
щания, извършени от предприятие на едната 
договаряща държава на местно лице на другата 
договаряща държава, за целите на определяне 
на облагаемите печалби на това предприятие, 
ще се изключват от облагане при същите ус-
ловия, както ако биха били платени на местно 
лице на първата посочена държава. Аналогично 
всякакви задължения на предприятие на едната 
договаряща държава към местно лице на другата 
договаряща държава за целите на определянето 
на облагаемото имущество на това предприятие 
ще се изключват от облагане при същите усло-
вия, както ако биха били договорени с местно 
лице на първата посочена държава. 
4. Предприятия на едната договаряща дър-
жава, имуществото на които изцяло или час-
тично се притежава или контролира, пряко или 
непряко, от едно или повече местни лица на 
другата договаряща държава, няма да се под-
лагат в първата посочена държава на данъчно 
облагане или свързаните с него задължения, 
които са различни или по-обременителни от 
данъчното облагане и свързаните с него задъл-
жения, на които са или могат да бъдат подло-
жени други подобни предприятия на първата 
посочена държава.
5. Независимо от разпоредбите на чл. 2 
разпоредбите на този член се прилагат по отно-
шение на данъци от всякакъв вид и описание.
Член 25
Процедура на взаимно споразумение
1. Когато едно лице счете, че действията 
на едната или на двете договарящи държави 
водят или ще доведат за него до данъчно об-
лагане, несъответстващо на разпоредбите на 
тази спогодба, то може независимо от сред-
ствата за защита, предвидени в националните 
законодателства на тези държави, да представи 
своя случай пред компетентния орган на до-
говарящата държава, на която е местно лице, 
или ако случаят му е по ал. 1 на член 24, пред 
компетентния орган на договарящата държава, 
на която е национално лице. Случаят трябва 
да бъде представен в срок от три години от 
първото уведомяване за действието, водещо до 
данъчно облагане, несъответстващо на разпо-
редбите на спогодбата.
2. Компетентният орган, ако счете, че възра-
жението е основателно и ако не е в състояние 
да достигне сам до удовлетворително разреше-
ние, ще положи усилия да реши случая посред-
ством взаимно споразумение с компетентния 
орган на другата договаряща държава с оглед 
да се избегне данъчно облагане, което не е в 
съответствие със спогодбата. Всяко постигнато 
споразумение ще се приложи независимо от 
сроковете, предвидени в националното законо-
дателство на договарящите държави.
3. Компетентните органи на договарящите 
държави ще положат усилия да разрешат по-
средством взаимно споразумение всички затруд-
нения или съмнения, възникващи във връзка 
с тълкуването или прилагането на спогодбата. 
Те също така могат да се консултират взаимно 
за избягване на двойното данъчно облагане за 
случаи, които не са предвидени в спогодбата.
4. Компетентните органи на договарящите 
държави могат да контактуват директно помежду 
си, включително и чрез съвместна комисия, 
състояща се от тях самите или техни предста-
вители, с цел постигане на споразумение по 
смисъла на предходните алинеи.